דן צבעוני

**דן (דני) צבעוני** (נולד ב-23 בפברואר 1942) הוא קרדיולוג ישראלי, פרופסור אמריטוס בבית-הספר לרפואה של האוניברסיטה העברית בירושלים, מנהלה ומייסדה של המחלקה הקרדיולוגית במרכז הרפואי שערי צדק (1992–2013) ולשעבר נשיא האיגוד הקרדיולוגי בישראל (2005–2007). תחומי מחקרו העיקריים כוללים איסכמיה שקטה, טורסאד דה-פוינְט והכשרה מוקדמת של שריר הלב, והוא מפרסם בכתבי-עת קרדיולוגיים מובילים מאז שנות ה-70.

## ביוגרפיה
### ראשית חייו
דן צבעוני נולד בעפולה להוריו ירחמיאל ומרים, שעלו לארץ מפולין ומאוסטריה בשנות ה-30. בילדותו התגורר בקיבוץ מעוז-חיים שבעמק בית-שאן ואחר-כך ברמת-גן. את לימודי הרפואה השלים ב-1970 בבית-הספר לרפואה של האוניברסיטה העברית והדסה בירושלים.

### השתלמות רפואית
* 1970–1975 – התמחות בקרדיולוגיה בבית החולים הדסה עין כרם.
* 1976–1978 – עמית מחקר קליני במרכז סידרס-סיני בלוס-אנג'לס, שם פיתח עניין ברפואה התערבותית.

## קריירה
### קריירה רפואית ואקדמאית
עם חזרתו לארץ, עבד כשנה בבית החולים הדסה כרופא בכיר. בין השנים 1979–1992 שימש כסגן מנהל חטיבה קרדיולוגית בבית החולים ביקור חולים בירושלים. יחד עם פרופ' שטרן, הקימו השניים מחלקה מובילה בארץ בתחום הקרדיולוגיה שתרמה רבות למחקר הקרדיולוגי בארץ ובעולם. ד"ר צבעוני טיפס במהירות בסולם האקדמי ומונה בשנת 1985 לפרופסור מן המניין, ומ-1986 משמש כפרופסור אמריטוס באוניברסיטה העברית בירושלים. בשנים 1992–2014 ניהל וייסד את המערך הקרדיולוגי בשערי צדק. המחלקה, שהחלה כיחידת לב קטנה בת 5 מיטות, נבנתה ושגשגה והפכה למחלקה קרדיולוגית מובילה בארץ עם 50 מיטות – הגדולה בארץ באותה התקופה ומהגדולות בארץ כיום. המחלקה הצטיינה בעבודה קלינית מסורה, בפעילות חלוצית בתחום הקרדיולוגיה ההתערבותית, ובתחומי המחקר וההוראה. למחלקה מעמד בינלאומי נכבד, ורופאיה מציגים עבודות מחקר בכינוסים בינלאומיים. העבודה הקלינית והמחקרית נעשתה בשיתוף פעולה הדוק עם הנהלת בית החולים בראשותו של פרופ' יונתן הלוי, ועם צוות רופאים מעולים ואחיות מסורות. עם יציאתו לגמלאות בשנת 2014, קיבל את ניהול המחלקה בהצלחה רבה פרופ' מיכאל גליקסון.

### תפקידים ציבוריים
בין השנים 2005–2007 שימש כנשיא האיגוד הקרדיולוגי בישראל. כחלק מהתפקיד, קידם הכנסת סטנטים משחררי-תרופה לסל הבריאות. בשנים 2010–2018 היה חבר המועצה הלאומית למניעת מחלות לב במשרד הבריאות, ובמשך כ-20 שנה היה חבר המועצה הלאומית למניעת מחלות לב וכלי דם. בשנים 2003–2015 היה חבר ועדת סל התרופות במשרד הבריאות. בנוסף, הוא שירת בוועדות רבות נוספות בתחום הרפואה.

### פעילות קלינית וחוות דעת מומחה
צבעוני מופיע ברשימות הקרדיולוגים המצטיינים בארץ זה למעלה מחמש-עשרה שנה. מאז 2000 משמש כעד-מומחה בבתי-משפט בתיקי רשלנות רפואית, וכיועץ ארצי לקופת-חולים מכבי בתחום הצנתורים.מו כן, הוא ממשיך לכתוב חוות דעת בתחום הקרדיולוגיה**.**

## פרסים והוקרה

## מחקרים וחדשנות
פרופ' צבעוני פרסם כ-240 עבודות מחקר שהתפרסמו בעיתונות מובילה בעולם. תחומי מחקרו העיקריים כוללים איסכמיה שקטה, טורסאד דה-פוינט והכשרה מוקדמת של שריר הלב. תרומה ייחודית היא תיאור ראשון בעולם (יחד עם פרופ' שטרן) של איסכמיה שקטה – הפרעה בזרימת הדם ללב ללא תעוקת חזה, מצב המחייב טיפול; אבחנה זו מוכרת כיום לכלל הרופאים. מאמריו על איסכמיה שקטה צוטטו בלמעלה מ-3,000 אזכורים מדעיים עד 2025. פרופ' צבעוני היה הראשון בעולם אשר תיאר את הטיפול במגנזיום בהפרעת קצב מסכנת חיים הנקראת Torsade de Pointes. הפרעה זו נגרמת במרבית החולים כתוצאה משינוי באק"ג הנגרם על ידי תרופות שונות. בעקבות השימוש במגנזיום, ניצלו חיי אלפי בני אדם. טיפול זה מוכר כיום לכל רופא והוא בשימוש בכל חדרי המיון ונותני שירותי חרום ברפואה. השימוש במספר לא קטן של תרופות הופסק עקב כך שגרמו להפרעת הקצב המיוחדת. פרופ' צבעוני היה מרצה אורח בכינוסים בינלאומיים רבים ועבודותיו המדעיות מצוטטות במאמרים רבים ביותר.

## פרסומים נבחרים

* Tzivoni D, Stern S. Silent Myocardial Ischemia: Clinical Significance and Treatment. Circulation (1980).
* Tzivoni D et al. Magnesium Therapy for Torsade de Pointes. NEJM (1988).
* Majidi M, Tzivoni D et al. Reperfusion Ventricular Arrhythmia Bursts. Europace (2008).


## חיים אישיים
דן צבעוני נישא ללאה בשנת 1975. נולדו להם ארבעה ילדים: יואב, יאיר, יעל ונורית. לאה צבעוני הייתה לשונאית וסופרת. כל ילדיו נשואים ויש לדן 9 נכדים. דן ולאה התגרשו, ולאה נפטרה בשנת 2022. היום צבעוני נשוי בשנית לניצה, שהיא אמנית, והם נשואים כשלושים שנה. הם מתגוררים בתל אביב. בנוסף לעבודות הייעוץ בקרדיולוגיה, דן עוסק בפעילות גופנית יומיומית וטיולים עם חברים בארץ ובעולם.

## קישורים חיצוניים
* 
* 
* 
* 
* 
* 
* 
* דני דבורין ויעל חביב, "פעילות גופנים שקולה כנגד כל התרופות שאפשר לקחת", 18בינואר 2019
* פרופסור דן ציבועי, פרופ' דן צבעוני תרומת הפעילות הגופנית לבריאות, רחובוטיוי, 14 במרץ 2022
* דן אבן. ייעוץ מקצועי: פרופ' דן צבעוני, מחלות ובעיות במסתמי הלב – כל המידע, 103FM,
* 

## הערות שוליים

קטגוריה:קרדיולוגים ישראלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:סגל האוניברסיטה העברית בירושלים: רפואה
קטגוריה:סגל בית החולים ביקור חולים
קטגוריה:סגל המרכז הרפואי שערי צדק
קטגוריה:ישראלים שנולדו ב-1942